Downloaded from YTS.MX
Official YIFY movies site: YTS.MX
OILASKO ERREA BADAGO
Ez naiz txakurra, ez horixe,
halako umiliazioak jasotzeko.
Ez naiz txakurra, ez horixe…
E, txakurra!
Alde hemendik, txakur! Ospa!
3 URTE GEROAGO
Kaixo, Leda andrea.
Kaixo, laztana!
Pedro, emakume horrek iruzkin txarra uzten badu,
gureak egin du.
Haragi lehorra behar dut, beraz, lortu.
Bai, chef. Egon lasai, badut haragia.
Hain zaila zen "egun on" esatea? Denoi gustatzen zaigu.
"Egun on" norentzat?
Zure nagusiak ahots-mezu zakarra bidali dit jada.
Esaiozu ez diodala jatetxerako haragi gehiagorik salduko.
Tira, Osmar jauna, lagundu.
Zatoz nire bila chefa zarenean. Barkatu.
Josimar, Rosa andrearen saltxitxak. Bost kilo.
Lehen gogora etorri zatzaizkit.
Pentsatu dut: "Ziur aski ez zuen oraindik ezer jango".
Frijitu berria.
Ene! Coxinha hau…
Nire arma sekretua.
Ados.
Lagunduko dizut, baina gaur bakarrik.
- Mila esker, jauna. - Haragi lehorra.
Azken zatia.
Zoaz. Alde.
Beste ezer?
Ez.
Eskerrik asko, Osmar jauna. Onena zara!
Begira, txakurra! Harrapatu!
Burutik zaude? Ez al gaituzu ikusi?
Nire errua.
Bai horixe!
Aizue, bagoaz. Adi ibili. Gidatzen ez dakiten gidari pila bat dago.
Barkamena eskatu dizut, bale?
- Manera onak izan! - Ospa!
Barkatu!
Gidari eroa zara!
SARRERA MUGATUA YBAÉ JATETXEA
Zelako sustoa!
Beti berdin.
Hemen egiten duzu lo? Iristen naizenean, hemen zaude. Noanean, ere bai.
Gehiago dago bizitzan. Gimnasioa, filmak, zitak…
- Gozatu bizitza. - Horrela gozatzen dut.
Ez dakit. Izan zita bat, eman musu norbaiti. Ahaztuko zitzaizun nolakoa den…
Jan.
Amatxo maitea!
Haragi-zatiekin egina. Proba bat da.
Goxo-goxoa. Ezin dut sinetsi zuk egin izana.
Ivani erakutsiko diot. Agian menuan sartuko du.
Zer?
- Benetan ari zara? - Bai.
Aizu, Pedro, uste duzu Ivanek coxinha bat sartu nahiko duela menuan?
Nagusi bera dugu?
Ez da horrenbesterako.
Batzuetan aldarte onean dago.
- Gaur, akatsik ez. - Bai, chef!
Kaixo, zer moduz?
Ivan, jendea atzerapenaz kexatzen hasia da.
Uste nuen dena kontrolpean zenuela.
Plater denek akasgabe atera behar dute.
Bezero denek kontent joan behar dute jatetxetik.
Entzun.
Ondo dakizu gaur zer dagoen kolokan.
Ez niri huts egin, ados?
Pedro, non dago haragi lehorra?
Primeran.
Pedro.
- Dena ondo? - Bai, arnasa hartzen ari naiz.
Ez zaitzala Ivanek ikusi. Emakumea heldu da.
- Heldu da? - Bai. Tira.
Laura, pozten nau zu berriz jatetxean izateak.
Gau ahaztezina izango da. Nire hitza duzu.
Gosegarria, goxo-goxoa, beti bezala. Ivanek ez du hutsik egiten, e?
Zaila da huts egitea beti gauza bera prestatzen duzunean.
Dena gorroto du.
Gosegarria goxoa zegoela esan du.
Gogoz bestera. Haren irribarretxo hori ezagutzen dut.
Eta badakizu zer?
Arrazoi du. Aho zabalik geratu nahi du. Zerbait desberdina prestatu behar diozu.
Ez dut inprobisatuko irribarre batengatik. Menura mugatuko naiz.
Segi aurrera.
Entzun didazue?
Bai, chef!
Ea hau gorroto duen.
Ez!
Harrapatu txakurra!
Adi!
Kontuz!
- Nola sartu da? - Harrapatu!
Ez!
Ez diozu minik emango.
Gose da, besterik ez.
Ez sartu honetan, mutil.
Nahi dudana egingo dut. Nire sukaldea da.
Sukaldea nirea da.
Ivan, askatu mutila.
Askatzeko!
Zoaz, laguntxo. Alde!
Jainkoarren, Ivan, lasaitu!
Itzuli lanera. Laura zain dago.
Zure sukaldea da, ezta?
Egizu zuk.
Ivan…
Ivan.
Atea zeharkatzen baduzu, akabo zure ibilbidea!
Ivan!
Tira, ekipo!
Martha, bi tenpura, bi otarrain eta zopa bat!
Bai, chef.
- Bai, chef! - Tira!
Eta Lauraren platera?
Zeozer bururatuko zait.
Txakurrak haragi dena eraman du.
Den-dena ez.
Coxinha bat?
Ivanek aho zabalik utzi nahi baninduen, lortu du.
Harekin mintza naiteke?
Ivanek une batez joan behar izan du.
Chefordeak prestatu du zure platera.
Jakina. Ivanek inoiz ez lidake halakorik emango.
Chefordea ezagutu dezaket?
Bai, noski.
Ez da ondo joan. Martharen aurpegia…
Ondo joan da.
Jakina.
Egon une batez.
Zu joatea nahi du?
- Kaka. - Bota trapu zikin hau.
- Banoa. - Tira.
Hau Pedro da.
- Gabon. - Gabon.
Zuri bururatu zaizu coxinha bat prestatzea hain maila handiko jatetxe batean?
Bai, andrea.
Ama coxinha hau prestatzen ikusten hazi egin naiz.
Amaren errezetaren neure bertsioa egitea erabaki dut,
gaur egungo ukitua emanez.
Ausarta.
Ekipo,
gaurtik aurrera,
coxinha sartuko dugu menuan!
Zorionak.
Zer esan nizun?
Coxinharen erregea zara!
- Eskerrik asko. - Pedro…
Jatetxe hau hurrengo mailara eraman dezazun nahi dut.
Hau…
beti nahi izan dudana da.
LANGILEAK BAKARRIK
Kaixo, laguntxo.
Zor dizut, e?
Zugatik ez balitz…
Zuk nik baino gehiago beharko duzu.
Tori.
Mila esker, laguntxo.
Pedro, zer gertatu da, seme?
Zure semea Ybaéko chef berria dela.
- Begira! - Ai, bihotza…
- Chefa! - Oso guapo zaude, Pedro.
Lanean gauzak lasaitzen direnean,
bisitan joango naiz.
Aspaldi nago gauzak lasaituko diren zain.
Hitzematen dizut.
Ados, seme.
Ezin harroago nago zutaz, Pedro.
Maite zaitut. Agur.
- Maite zaitut. - Agur.
- Nik ere bai. - Agur.
Zer zabiltza zu hemen?
Zer gertatzen da?
Dedio, lo egiten saiatzen ari naiz!
Atera txakur hori euripetik, Jainkoarren!
Aizu, ez! Dena blai eginda utziko…
duzu.
Zorionak. Lortu duzu, laguntxo.
Ene…
Ai ama…
Nahikoa! Errespeta nazazu. Euripetik atera zaitut.
Goazen dutxara.
Aizu. Aski da! Lasaitu.
Aizu.
Zelako usain txarra. Ene!
Ez zaizu kiratsa kendu, baina…
behintzat jada ez da hain txarra.
Tira.
Ea, laguntxo.
Hemendik edango duzu ura.
Begira, hemen egingo duzu lo.
Ohe eroso baino erosoago honetan.
Hau zure komuna da. Adi.
Komuna… E!
Adi zabiltza?
Ikusten? Primeran.
Ikusten zein atsegina naizen zurekin?
Listo?
Etzan hemen.
Etzan.
Oso erosoa da.
Zer duzu? Gose zara? Ados. Zeozer prestatuko dut biontzat.
Oso polita zara.
Listo.
E?
Bale.
Ea, nahikoa da, lagun.
Buruko mina dut.
Nahikotxo guaia zara.
Zer da hau?
Zer da hau, motel?
Ez! Txiza egiten… Halakorik!
Tira, motel!
Begira zer egin duzun!
Pisua suntsitu didazu!
Nire chef-jaka. Ez!
Ez!
Geldi.
Aizu…
Barrabas hori!
Eman hori!
Askatu!
Nire jaka askatzeko!
Eman!
Ikusten? Ez du hain itxura txarra.
Ezta?
Bagoaz?
Tira.
LAGUN MINA ATERPEA
Lasai.
Kontuz, Camila, Jainkoarren!
Lasai, Lu. Dena ondo.
Nitaz fida zaitezke, laguntxo.
Ederki ari zara.
Konexioa du haiekin.
Dirudienez, haiekin bakarrik ez, ezta?
- Bezero berria? - Bai.
Ez zaitez gogoberotu. Animaliak pertsonak baino nahiago ditu.
Zatoz nirekin.
Nirekin al zatoz? Ba al zatoz, bezero berria? Hemendik.
Esan, zer izen du polit honek?
Pedro.
- Txakurrak. - A, txakurrak.
Bai.
Zera… Tira, ez du izenik.
Ez du izenik? Ez duzu izenik, laztana?
Lu, ez duzu sinetsiko.
Pablo oso urduri zegoen, baina besteekin jolasean dabil jada.
Horregatik diot maitasuna besterik ez dutela behar.
- Kaixo? - Kaixo.
Ezagutzen zaitut.
- Txakur-harrapatzailea! - Harrapatzailea?
Ez, balaztada izan zen. Txikia.
Eta zu zer, polit hori?
Zer zabiltza fitipaldi honekin, e? Esan.
Badirudi zurekin gustura dagoela.
Baina, baina ezin dut, laguntxo. Ez dago tokirik.
Zure etxean?
Nire bizitzan.
Txakurrek denon bizitzetan dute tokia. Horregatik daude tamaina denetakoak.
Lu, ez tematu. Nahikoa da nahi izatea.
Eta zurekin geratu nahi duen norbait aurkituko dugu.
Ezta, polita?
Baina… luze geratuko da hemen adoptatua izan baino lehen?
Zuk esan. Ez duzu nahi.
Txakur helduek luzeago itxaron behar izaten dute.
- Zer duzu? - Zer duzu?
Ondo zaude, motel?
Eseri behar dut.
- Tori. - Nahikoa da, lagun.
Eskerrik asko.
Hobeto?
Bai, migraina besterik ez da.
Etengabe miazkatzen dit burua.
Zeozer sumatzen duzu, ezta, laguntxo?
Aski da, lagun.
Zer?
Gauza imajinaezinak sumatzen dituzte.
Bai. Ni medikura joango nintzateke.
Pedro Dantas, 27 urte, ezta?
Bai.
Ados, Pedro, hitz egidazu aipatutako buruko minari buruz.
Egunero izaten dut buruko mina.
Azken hiru asteetan,
min zorrotza izan dut ezkerreko aldean.
Ados.
Doktore,
luzatuko gara? Jatetxeko langileak zain ditut eta.
Tira, Pedro, luzeago geratu beharko dute zain.
Zergatik?
Irudia erakutsi diezazuket?
- Bai ala ez? - Ados.
Ikusten hemengo masa hau?
Ezkerreko belarriaren atzean?
Irudi honi begiratuz, badirudi garuneko tumorea duzula.
Minbizia.
Minbizia…
Biopsiarekin baieztatuko dugu
glioma ote duzun.
Baieztatzen badugu,
minbiziaren aurkako tratamendua hasiko dugu.
Ez duzu sendatzeko aukera askorik.
Baina kalitatezko bizitza izan dezakezu.
Pedro?
Ulertzen duzu?
Ba…
GARUNEKO GLIOMA
GARUNEKO TUMORE ERASOKORRA…
BURUKO MINAK, KONBULTSIOAK, GORAKOAK
GLIOMAREN TRATAMENDUA SENDABIDERIK EZ
Pedro?
Pedro!
Pedro! Erretzen ari da!
Bero!
Kaka!
- Zer gertatzen da? - Ezer ez, Paula.
Martha gainean duzu. Ondo zaude?
Ondo nago. Itzuli zeure tokira.
Zer gertatu da?
Utzi ikusten. Estaliko dizut.
Lasai. Ebakia besterik ez da. Eman eskularru bat.
Chef.
Dena ondo?
Bai, Martha, dena ondo. Zera…
- Labaindu zaizu. - Bai.
Pedro, ez duzu itxura onik.
Eta topera behar zaitut hemen.
Topera nago, Martha. Dena ondo doa.
Zera…
Gau…
Gau osoa menu berria prestatzen eman dut eta pixka bat…
Zerbait buruan duenean, txanda bikoitzak egiten ditu, ezta?
Bi aste behar ditut menu berria bukatzeko.
Ez horixe. Jatetxea ezin da gelditu. Egunero etorri behar duzu.
Paula arduratuko da.
- Ni? - Oraingo menuaz. Bai.
Bai, denak haien tokietan daude, Martha. Ardura naiteke.
Ez duzu txunditu nahi?
Bi aste?
Espero dut menuak merezi izatea.
Merezi izango du.
Paula.
Eskerrik asko.
Kaixo, seme.
Zurekin amets egin dut.
Zer moduz?
Kontatu zer moduz lehen eguna chef gisa.
AMA, ZERBAIT…
AMA, ZERBAIT KONTATU BEHAR DIZUT
Zerbait kontatu behar dizut.
Minbizia dut.
Eta oso zaila izango da zama bakarrik eramatea.
Baina zuk bazenekien, ezta?
Burua miazkatuz, ohartarazi nahi zenidan.
Mila esker, laguntxo.
Ea, ongi etorri etxera.
Aizu, laguntxo.
Hemen geratuko zarenez gero,
arauak ezarri behar ditugu.
Hasteko, txiza eta kaka, kanpoan.
Hor egingo duzu lo. Eta ez apurtu nire gauzak.
Berrehun erreal gastatu ditut jostailuetan.
Eta gizakientzako janaririk ez. Ados?
Pentsua bakarrik.
Ez niri horrela begiratu.
Pentsua, ados?
Badakit hau dena berria dela zuretzat.
Niretzat ere berria da.
Baina orain elkarrekin gaude.
Zu eta biok.
Hepa!
Ea.
Lasai. Horixe.
Usain ederra izango duzu.
Neure ohean ere lo egiten utziko dizut.
Zer izen dator bat zurekin?
Thor.
Ez, Thor, ez. Argalegia zara Thor deitzeko.
Pertsona-izena duten txakur horietako bat al zara?
Adibidez… Ivan.
Itsusia oso. Bat nator.
Zer izen da aproposa karamelu koloreko txakur batentzat?
Aizu! Ez tira egin!
Lasai, motel! Lasai. Gogoratu elkarrekin egon behar dugula.
E? Eseri.
Eseri. Ondo.
Ikusten? Hobeto.
Txakur ona.
Askoz hobeto.
Caramelo!
JAUNA DUT ARTZAIN, EZ NAIZ EZEREN BEHARREAN
Eraldatu nire bizitza, nire egoera…
Aspaldi ez dut egun-argia ikusi.
Nire poza hobiratu nahi dute,
nire ametsak bertan behera utzi.
Lazarok haren ahotsa entzun zuen
harri hori kendu zutenean.
Lau egun geroago, berpiztu egin zen…
Pedro! Sekula ez zaitut hemen ikusi.
Kaixo, Zélia andrea. Hemendik pasatu naiz,
eta musikak erakarri nau.
Miraria behar dut.
Kendu nire harria,
berpiztu nire ametsak,
eraldatu nire bizitza,
egin mirari bat,
uki nazazu orain…
Tori giltza, Zélia andrea.
Haren janaria, hor. Uhala, hor.
Eta jostailuak, tira, toki denetan.
Ez kezkatu. Zoaz lasai, laztana.
Paseatzera aterako dut bere eginkariak egin ditzan.
Txakurrak Jaunaren bedeinkazioa dira.
- Jainko loriatsua. - Bai.
Aizu, lagun.
Gaur hasiko dut tratamendua.
Lagunduko didazu?
Ez gaizki portatu Zélia andrearekin.
- Agur. - Jaungoikoa zurekin!
Izan zintzoa.
KIMIOTERAPIA
Pedro Dantas?
KIMIOTERAPIARAKO HARRERA-LEKUA
Zatoz nirekin, mesedez.
Aizu.
Arrautza bakarra izateak ez du askorik aldatzen.
Zer?
Ez al duzu barrabiletako minbizia? Ohikoa da gure adinean.
Ez.
Arrautzak salbu, ba.
Eta zuk?
Bai, nik ez dut hainbeste zorte izan.
Baina ez kezkatu, moldatzen naiz.
Urte askotarako.
Leo.
Pedro.
Garuneko glioma.
Aizu, Pedro,
oso luze daramat barrura eta kanpora.
Medikuak sartu, eta zenbakiez,
aukerez, biziraupen-tasez eta abarrez aritzen dira.
Baina ikusi ditut bizirauteko % 5eko aukera dutenak oinez irteten
eta % 95eko aukera dutenak sotoan amaitzen.
- Hildakoak sotora… - Ulertu dut.
Baina benetan axola duena hauxe da.
Jarrera baikorra.
Jakina.
Mentorea aurkitu dut.
- Primeran. - Benetan ari naiz.
Pentsa ezazu. Okerrago izan liteke.
Ez horixe.
Neure ametsa bete berri dut.
Eta, bete ostean, kolpe hau.
Bai, ulertzen dut.
Eta pentsatu duzu: "Zergatik niri?", ezta?
Pentsatzen dugun lehen gauza da.
"Zergatik niri?".
Baina zergatik ez zuri?
Jendea ez da berezia minbizia izateagatik.
Ezta besteengandik desberdina ere.
Halakoa da bizitza.
AMA
Oraindik ez diozu esan?
Ai ene…
Ez diozu inori esan, ezta?
Begira.
Tori.
Hartu.
Folioskopioa da. Pasatu orrialdeak azkar. Ikusiko duzu.
NIRE ARRAUTZAK SALBU DAUDE
Demasa.
Ez, oparia da.
Eskerrik asko.
Ez horregatik, motel.
Kaixo, laguntxo.
Non dago Zélia andrea?
Hemen.
Zer gertatu da?
Ea zer gertatu den?
Txakur hau deabrua dela!
Ahuspez erori naiz parterrean.
Eliasek, okinak, erreskatatu ez banindu,
han jarraituko nuke.
Janari dena lurrera bota du.
Ezertxo ere ez du jan.
Tira, ia ezer ez.
Begira zer egin dion nire bibliari.
Sentitzen dut, Pedro, baina ez dut animalia hori berriz zainduko.
Banoa.
Barkatu, Zélia andrea. Ez…
Agur!
Aizu, ez zenuen lagundu behar?
Ezin dut hau bakarrik egin.
Venus eta Serena.
Ez duzue lotsarik? Apur bat errudun ere ez zarete sentitzen?
Zer arraio zabiltzate?
Beti Pablorekin liskarretan. Zergatik?
"Zaunka zorrotza duen pitt bulla delako".
Halakorik! Hori bullyinga da.
Ezin duzue hori egin.
Zer…? Ez dut eztabaidatuko.
Aski da. Ez dut eztabaidatuko. Ezin duzue hori egin.
- Ene! - Jakina, Emílio jauna.
Ulertzen dut.
Ustekabeko gastuak izan ditugu hilabete honetan, baina ordainduko dizugu.
Bai, jauna, ordainduko dizugu.
Lau hilabeteak ordainduko dizkizugu.
Zera…
Sasi…
Aizu! Umeak.
…txori halakoa.
Auzia jarriko digu, Lu.
Bai zera! Sasi… txoria.
Ikaratuko nauela uste du.
Abokaturik ez du hau itxiko.
E! Ez dute ezer itxiko. Inork ez du itxiko.
Izebaren leihoa itxiko dugu.
Itxita.
Irekita.
Aizu, ez da hau gertatzen den lehen aldia. Konponbidea aurkituko dugu.
Primeran. Falta zitzaidana.
Berriz abandonatuko duzu? Lu, deitu poliziari.
- Bai. Telefonoa? - Ez!
Eskolan matrikulatzeko asmoarekin nator.
Kaixo, konponbide!
Hainbat plan dituzue aukeran.
Zilarrezkoa gehiegizkoa da. Urrezkoak ez du garrantzirik.
Diamante plana bikaina da. Bainuak, ile-apainketa eta hezkuntza.
- Txartelaz ala transferentziaz? - Txartelaz.
Epeka ordaindu nahi?
Kaixo, denoi. Hau Caramelo da, gure ikasle berria.
Hura gogoratzen al duzue? E?
Venus eta Serena, txorakeriarik ez, ados?
Bananduko zaituztet. Begira Soniari, bakar-bakarrik.
Txorakeriarik ez, e?
Zorionekoa Caramelo zu aurkitzeagatik.
Kale-txakurrak ez dira hiru urte baino gehiago bizitzen.
Bai.
Neu bai zorionekoa.
Eseri.
Begira honi.
COXINHA, JABUTICABA, ANAKARDOA
Eseri.
Ai ene!
Hara!
Aizue… Ai!
Oso ondo!
Jarri aurpegi hori.
Kaixo!
Carameloren notak zakote-ontzian sartu ditut.
Bihar ikusiko zaitut.
Tira, Caramelo. Bihar ikusiko dut Caramelo, ados?
NOTAK CARAMELO
"Jarrera: 1".
Ez nau harritzen.
"Parte-hartzea: 7".
Zorionak, laguntxo. Moldatzen hasia zara.
"Elikatzea: 0".
Zergatik ez duzu jaten?
Begira, goxo-goxoa dago. A zer goxoa!
Ez dago goxoa.
Zeozer prestatuko dut.
Lurrean izan dira 400…
Zerbait falta zaio.
…dinosauroak baino askoz lehenagotik.
Gogoko duzu?
Jakina. Nire janari dena gogoko duzu.
Marrazoek,
bere zentzumen zorrotzez…
Zer duzu?
…eremu elektrikoak antzematen dituzte, baita odol-tanta bat ere…
Marrazoak gogoko?
Txakur bitxia adoptatu dut.
Bostehun espezie baino gehiago daude, tigre-marrazoa bezalako ehiztari arinetik,
erraldoi baketsuak diren…
Amona hondartza ondoan bizi da.
Zaila izango zait kontatzea.
Oso.
Caramelo!
Pedro!
Kaixo, ama.
Askatu!
Geldi.
Askatu!
Energia pila dauka, ezta?
Noiztik duzu txakurra izateko denbora?
Beste egunean esan zenidan: "Ama, ez dut denborarik ezertarako".
Zer aldatu da? E?
Ez…
Zer gertatzen da, seme?
Minbizia dut.
Zer gertatzen da, seme?
Lana.
Gogor nabil lanean.
Menu berria aterako da, eta…
laguntza behar dut. Moqueca ez zait ondo geratzen.
Adituaren laguntza bila zatoz, e? Goazen.
Niretzat kozinatuko duzu.
Dastatu, ea ona dagoen.
Bai, chef!
Tira, ama, ez eman janaririk.
Tori, begira.
- Goxoa, ezta? - Bai.
Baina arroza gaziegi zegoen.
- Bai? - Bai.
Ez naiz jabetu.
- Neuk egingo dut harrikoa. - Ez.
- Utzi harrikoa egiten, ama… - Irten sukaldetik une batez.
Egun ederra egiten du, seme.
- Eraman Caramelo hondartzara. - Caramelo.
Hondartzara?
Beno, banoa.
- Bale. - Bale?
- Agur. Maite zaitut. - Agur. Maite zaitut.
Kontatuko diot, lagun.
Kontua da ama…
pertsona zoriontsua dela.
Ez dut hori zapuztu nahi.
Tira, Caramelo!
Izurde-itxurako flotagailua! Marrazo-itxurakoa!
Kaiman-itxurakoa!
Caramelo! Geldi, lagun!
Caramelo!
Caramelo! Egon, lagun! Ez!
Burutik zaude? Geldi!
Ez!
Askatu!
Ez da erraza, Kevinho.
- Camila! - Zer?
Begira nor datorren.
- Eta? - "Eta" zer?
- Itxura ona dut? - Ederra zaude.
- Apur bat… - Normal jokatu.
Aizue…
Caramelo itsasoan galdu dut.
- Zer? - Zer diozu, Pedro?
Baina beste maskota bat ekarri dut.
Begira! Aizu, marrazo!
- Ai ama! - "Marrazo handia naiz!".
Zer polita!
Begira iezaiozu. Marrazo-txakurra dela uste du.
Sekulakoa. Mundua amaituko balitz ere, poz-pozik egongo lirateke.
Gu izugarri kezkatzen gara gauzez, sentitzen duguna ezkutatzen dugu.
Afaltzera joan nahi?
- Zer? - Bai.
Nire jatetxean. Tira, chefa naizen jatetxean.
- Berriz hasiko naiz. - Bale.
Gaur menu berria probatuko dugu, eta gustatuko litzaidake…
Ni banoa!
Jakina.
Biak zarete ohorezko gonbidatuak.
- Primeran. - Zera…
Pedro, ez dakit joan ahalko naizen.
Txakurrak norbaitekin utzi, eta ordutegia begiratu behar…
Ahaztu ordutegia! Libre zaude.
Primeran. Jeovák zainduko ditu txakurrak,
Caramelo lagunekin geratuko da, eta Camila…
Gau libre baten beharrean gaude.
Primeran.
Poz-pozik nengoke etorriko bazina.
Eskerrik asko.
- Biak etorriko bazinete. - Ederki!
Egon. Caramelo!
- Ai! - Caramelo, jaitsi hortik.
- Ez horregatik. - Jaitsi!
- Zer egin duzu? - Zer gertatzen da?
Neure burua zugatik sakrifikatzen ari naiz.
- Zer? - Nork ez du doaneko janaria gogoko?
- Ez izan hain lotsagabea! - Doan da!
Zuk ez al duzu gogoko, Zezé?
- Burutik zaude! - Doaneko janaria gogoko duzu?
Laugarren mahaia.
Bi coxinha, feijoada bat eta bi moqueca.
Bai, chef!
Jendea gosegarriak goraipatzen ari da.
Ederki. Denak etorri dira?
Jendea etengabe sartzen ari da. Ez niri huts egin.
Ados.
Banoa.
Aizu.
Aipatu zenuen neska iritsi da.
Ai ene.
- Oso egarri naiz. - Ez edan hortik!
Edalontzi itxurako botila da?
- Hau da zure edalontzia. - Jolas moduko bat da?
Barkatu, andreak. Etxeko ardorik nahi?
- Niretzat ura. - Jakina.
- Ardo biodinamikoa da. - "Bio" zer?
Dinamikoa.
Uztartze bikaina menuarekin.
- Ai… - Neu bai uztartuko naizela.
Hara, ederra da, gero, motel.
Baita jatorra eta karismaduna ere, ezta?
Zer ikusi du halako emakume batek zugan?
Zer itxura dut?
- Hetero-itxura. - Zer esan nahi du horrek?
Ziur aski gogoko izango du. Baina kendu begitarteko ilea.
- Hurrengorako, egidazu kasu. - Sartuko naiz.
Tira!
Mozkortuko zara, ai ama…
Eman.
Barkatu.
Kaixo.
- Goxo-goxoa. - Barkatu?
Janaria.
- Ikaratu nauzu. - Zer…
- Zer pena chefa gurekin ez egotea. - Bai.
Egongo naiz.
Sukaldetik. Gaur dena zuretzat prestatuko dut.
- Zuentzat. - Interesgarria.
Mila esker, Pedro.
Sukaldera itzuli behar dut, literalki sutan dago eta.
Ados. Dena goxo-goxoa dago, Pedro. Lasai.
- Onena iristear dago. Barkatu. - Ziur baietz.
"Dena goxo-goxoa dago, Pedro".
- Ez izan baboa. - "Neu bai goxoa".
- Nork jango du ondo gaur? - Ixo!
Nork jango du ondo gaur?
Beno, zer, etxera gonbidatuko duzu?
Ez al dut mutil bandera emango?
Nik gonbidatuko nuke.
Bai, baina zu bandera zara.
- Arrazoi duzu. - Bero.
Chef, mesedez.
Gatza falta zaio.
Eraman.
Bai, chef.
Dena ondo?
Zer da hau?
Aizu, Pedro.
- Esan. - Ilea dago sukalde-gainekoan.
Ekarri buruzapi bat.
Eskerrik asko.
Lanera, tira.
7. mahaiko neskarentzat.
Pedro.
Bezeroak gazi dagoela dio.
- Gazi? - Gazi.
Dastatu dut. Ezinezkoa da.
Paula.
Txarra dago?
Ez, zera…
Ez esan gezurrik.
Jangaitz dago.
- Ez dago gazi. - Bai horixe.
Gaziegi dago.
Lasai. Konpon dezakegu.
Eman. Konpon dezakegu.
Ez kezkatu.
Pedro, ondo zaude?
Pedro.
Chef.
Dena ondo badoa,
dastamena berreskuratuko omen duzu ebakuntza ostean.
Ahal dugun guztia egingo dugu.
Kaixo.
Eta?
Urduriegi jarri omen naiz.
Menu berria dela eta. Eta…
Pedro, badakit minbiziarena.
Baina…
Zure emaztea naizela esan diet zurekin geratu ahal izateko.
Zer esan dizu medikuak?
Tratamenduak ez duela funtzionatu…
tumorea handitu egin dela…
eta astebete barru garuneko ebakuntza egingo didatela.
Etxera joan behar dut.
LAGUN MINA ATERPEA TXAKURRENTZAKO TAXIA
Pedro…
Kaka bat da dena ondo joango dela entzutea, badakit…
Camila, ez.
Ez dago sendabiderik niretzat.
Datorren astean burua irekiko didate.
Eta hiltzen ez banaiz…
Hiltzen ez banaiz, baliteke bizitza osoa ohean ematea.
Bakarrik egoteko beharra dut.
Mila esker, benetan. Denagatik.
Sentitzen dut.
Jolastu nahi, lagun?
Barkatu ikaratzeagatik, bale?
Ai, lagun.
Pedro, deitu dizut, baina ez duzu hartzen.
Marthak beste norbait kontratatu du, baina inork ez du gogoko.
Denok nahi zaitugu bueltan.
Zer gertatzen da, motel? Erantzun, mesedez.
Kezkaturik nago.
Pedro.
Burutik zaude? Ez zara kimiora joan eta ez duzu abisatu?
Zer gertatzen zaizu?
Tira.
Zer moduz zaude?
Noiz da ebakuntza?
EZ KONTATU PATUAREKIN, KONTATU ZEURE BURUAREKIN
Nola dakizu?
Zaila da ez jakitea. Zurrumurruak azkar zabaltzen dira.
Zazpi egun barru da.
Sei, ezta? Atzo jada pasatu da eta.
Animatzera zentozelakoan nengoen.
Sei egun dituzu, Pedro.
Sei egun.
Ordura arte, bizitza osoa geratzen zaizu.
Eta begira.
Zure marka uzteko denbora duzu.
Bai, esnob hori.
Hobe duzu kozinatzen jarraitu.
- Jada ezin dut kozinatu. - Ez, aski da, txo.
Non dago zure jarrera baikorra?
Behin dastamena berreskuratuta, niretzat kozinatuko duzu, bale?
Bale.
Zer nahi duzu? Ezer berezirik?
Ez dakit. Arrain-arrautza horiek, agian?
- Ai ene. - Kabiarra, ezta?
Aski da arrautzen kontuarekin.
Obsesioa duzu arrautzekin.
Aizu, zer moduz neska horrekin?
Ez dut gaia ukitu nahi.
Beti da hain kakatia, Caramelo?
Zergatik jarraituko nuke horretan?
Iritsi ez den etorkizunarekin zabiltza kezkaturik.
Axola duena bizirik jarraitzen duzula da.
Begira. Tori.
ARRAUTZAK AURRERA
Arrautzak aurrera.
Zurea kaka bat da.
Bai, egia.
Eskerrik asko, motel.
Hilabete?
Ez, egon.
Hilabete zorra kitatzeko?
Ezinezkoa da.
- B plana behar dugu. Horixe. - Zer B plan, Camila?
Z planarekin gabiltza jada. Kito. Akabo.
Akabatuta gaude.
Kevinho.
Gezur gehiagorik ez.
Akabo, bale?
Maletak egingo ditut, zurea ere bai…
Aizu, inork ez ditu maletak egingo.
Dirua lortuko dugu.
Nola? Bankuan ez digute mailegurik emango.
Ez dakit, Lu, baina zeozer bururatuko zaigu.
Kaixo, Pedro.
Dena ondo?
- Dena… - Dena ondo.
Dena ondo, bai. Zu zer moduz zaude?
Ondo.
Egia esan, tira…
Barkamena eskatu nahi dizut
atzokoagatik.
Soberan nago.
Erdian gaude, Kevinho. Tira, goazen.
Goazen maletak egitera, bale?
Bale?
Paseatzera joan nahi?
Hara!
Harekin geratuko zara, ezta? Gauzak gaizki badoaz.
Pedro, dena ondo joango da.
Harekin geratuko zara, ezta?
Jakina harekin gera naitekeela.
Harekin geratuko naiz. Nahiz eta aterpea…
Zer gertatzen da aterpearekin?
Camila.
Minbizia dudalako ez du esan nahi zure arazoak kontatu ezin dizkidazunik.
Badakit, Pedro.
Orduan, mesedez.
Jakinarazpena jaso dut,
eta…
zor denak kitatu ezean, aterpea itxi beharko dut.
Baina ez kezkatu, konponduko dut.
Konponduko dugu.
Elkarrekin.
Hepa!
ILE-APAINKETA
Bai.
Egia esan, guapo samar zaude.
Eskerrik asko.
Eskerrik asko denagatik.
Badakizu zer den zoragarria?
Zer?
Zure zaporea.
Dastatu zaitzaket.
Hepa! Ez!
- Berehala nator. - Ai ene.
Kontuz.
Ez dakit ona egongo den, baina jan behar dugu, ezta?
Zer duzu?
Ustelduta dago.
Nola jakin duzu?
Zatoz hona.
Harrigarria.
Tortilla, perretxiko salteatuak eta tomate konfitatuak.
Goxo-goxoa.
Ona dago?
- Oso ona. - Bai?
Caramelok lagundu dit.
Mila esker, Caramelo.
Harentzat ere prestatu dut. Txakurrentzako bertsioa.
Ikusten, Caramelo? Pedro, txakurren chefa.
Aizu, ideia bat izan dut.
Ezin dizut oraindik kontatu.
Lehenik kontu garrantzitsu batez arduratu behar dut.
Pedro.
Zera…
Amaren besarkadarik onena
hau da.
Azukrez estaliak eta olio beroan frijituak.
Dastamena galduta ere, badakit zehazki zer zapore duten.
Janaria zaintzea da.
Kozinatzen dugu… maitasuna banatzeko.
Amonak irakatsi zion hori amari.
Amak niri irakatsi zidan…
Eta zuk, niri.
Eta zuk zeure umeei irakatsiko diezu.
Jendez gainezka ikusi nahi dut etxe hau.
Olio- eta kanela-usainaz.
Pila bat kozinatuko duzu zeure umeentzat.
Eskerrik asko denagatik, ama.
Zure besarkada munduko onena da.
Ziur tarranta hau eraman nahi duzula?
Ez dago hain gaizki.
NEIDEREN COXINHAK
Gaizki dagoela esatea gutxi esatea da.
Nola kozinatuko dugu hemen tetanosa harrapatu gabe?
- Ez da horrenbesterako. - Beno…
Tarranta honekin utzi nahi duzu zeure marka?
Bai.
Beno, zer? Gomendiorik, ala neuk aukeratuko dut?
Zuk nahi duzuna.
Zeuk esan duzu.
Arrautzarik ez.
Giroa izorratzen ari zara.
Arrautzak?
Ez galdetu.
Lanera. Lan pila bat dugu aurretik.
O, Caramelo!
O, o, o, o, Caramelo!
Caramelo laguna da, ez da batere arriskutsua.
Zarata ateratzen duten motozaleen atzetik doa.
Brasildarra da. Nola deitzen zaio, bada? Kale-txakurra?
Errespetatu karamelu kolorekoa, gure erroen parte baita.
Buztana astintzen eta saltoka, a zer txakur xelebrea!
Buztana astintzen eta saltoka, Caramelo, zu bai barrabasa.
Buztana astintzen eta saltoka, a zer txakur xelebrea.
Buztana astintzen eta saltoka, Caramelo, zu bai barrabasa!
MASKOTAK TXAKUZINHAK - AURAGI BOLAK
A zer… Hau nirea da.
Hau nirea da.
Ez ezazue galdu.
Gizakientzako coxinhak.
Txakurrentzako txakuxinhak.
Ekarri zeure maskota eta lagundu Lagun Mina aterpea salbatzen.
CARAMELOREN TXAKUXINHAK
Gogoko duzu?
Hau zen nire ideia.
Eta ebakuntza, zer?
Munduko denbora guztia dut ordura arte.
Coxinhak prestatzera?
Coxinha pila bat beharko dira. Sekulako zorra dugu.
- Ederra da. - Bai, ezta?
Polit-polita. Aparta.
Motel, ez jan ospitaleko janaria. Gauza berezi bat prestatu dizut.
Berehala noa.
Tira, Caramelo, txakur-zaindegian utziko zaitut.
Tira.
Kaixo.
Kaixo, Sandro.
Non dago Leo?
Hitz egin dezakegu?
Zatoz nirekin.
Leok biriketako enbolia izan zuen.
Bart gauean etorri zen ospitalera, baina, tamalez, ez zen bizirik atera.
Ondo zegoen.
Pedro, haren minbiziak aspaldi ez zion kimioterapiari erantzuten.
Baina, esaten zuenez, hala ere moldatzen zen.
- Ur pixka bat nahi? - Nire laguna zen.
Hau emateko eskatu zidan.
Leok oso gogoko zintuen, Pedro.
"Hau irakurtzen ari bazara,
gauzarik garrantzitsuena esateko astirik izan ez dudala esan nahi du.
Motel, kontua ez da munduan zeure marka uztea,
jendea hunkitzea baizik.
Maite zaitut, esnob".
ARRAUTZA ARGITSUAK
Pedro naiz.
Garuneko glioma.
Iristean, ni ere nengoen ikaratuta.
Baina lagun batek irakatsi zidan nola aurre egiten diogun dela kontua.
Ulertzen?
Jarrera baikorra.
Barrabiletako minbizia?
Linfoma.
Arrautzak salbu.
Ez dakit zer ekarriko ote didan etorkizunak.
Ez dakit honek funtzionatuko duen.
Baina, Leok irakatsi bezala, oraina da garrantzitsuena.
Eta orain ziur nago
denok ahal duzuen guztia egingo duzuela ekitaldi honek funtzionatzearren.
Leorengatik egiten dugu hau.
Txakurrengatik egiten dugu.
Eta Lagun Mina aterpea salbatuko dugu.
Bai horixe!
LAGUNDU LAGUN MINA ATERPEKO TXAKURRAK SALBATZEN
Eta inor ez badator?
Banoa sukaldera. Paula, piztu frijigailua.
Piztu frijigailua.
Tira, neskak! Tira!
Kaixo, bihotza!
Bi txakuzinha…
Inbertitzailerik behar baduzu…
niri deitu.
Laztana, ni banoa, ados? Agur.
Goazen gu ere?
Postua itxi, eta garbitzen amaitu behar dut.
Errituaren parte da.
Laguntzea nahi?
Zoaz atseden hartzera. Bale?
Ni berehala noa.
Caramelo nirekin geratuko da.
Ados. Baina ez gehiegi luzatu, bale?
Egundoko debuta, ezta, Caramelo?
Eskerrik asko ni zaintzeagatik.
Talde on samarra osatzen dugu, ezta?
Afaria. Dastatu.
Ez duzu nahi?
Zer duzu?
Gaixo zaude, lagun?
Mila esker. Ederki aritu zarete.
- Denok aritu gara ederki. - Ezin hobeki.
- Poz-pozik nago. - Ene!
Beste ezer al dago…?
Caramelo da.
Kaixo, laztana. Zer gertatu da?
Non dago Pedro?
- Ai ama. - Mina hartu du hankan.
- Zeozer gertatu zaio Pedrori. - Eutsi.
Sendatu hanka, mesedez.
- Goazen, Camila. - Neide, tira.
Goazen.
Ai ama. Goazen.
Ebakuntza-gela prestatzen ari dira.
Ez galdu itxaropena.
Pedro?
Entzuten didazu?
Bai.
Ondo.
Zer gertatu da?
Kordegabetu zara,
eta zure txakurrak salbatu zaitu.
Lehenbailehen egin behar dizugu ebakuntza.
Bi ordu barru izango da, gutxi gorabehera.
Zer aukera ditut?
Baliteke epe luzeko ondorioak egotea.
Maila kognitibo eta motorrean.
Aukera asko daude.
Hil ninteke, ezta?
Ikaratuta nago.
Hementxe nago, laztana.
Dena ondo joango da.
Bakarrik utziko zaituztet, ados?
Mila esker, doktore.
Eta Caramelo?
Pedro, Caramelo ezin da hemen sartu.
Horixe, seme.
Cara…
Caramelo ikusi behar dut.
Eskerrak emateko.
Azken aldia izan liteke.
Tori.
Administrazioarekin aritu naiz. Ez diote Caramelori bihar arte sartzen utziko.
Egon lasai.
Neide.
Badut plan bat.
LARRIALDIAK
Tira, Camila!
Tira! Goazen!
Goazen!
Tira!
Seme.
Caramelo.
Eskerrik asko, Caramelo.
Eskerrik asko denagatik.
Maite zaituztet.
Baita guk zu ere. Asko.
Ausarta izan behar da zeure bizitzagatik borrokatzeko.
Oso.
ZORIONAK, GRADUATUOK
Bizitza begien itxi-irekian doa eta.
Caramelo!
Egunez egun,
urtez urte.
Eta hamabi urte joan dira.
Nork esango luke?
Zazpi egun geratzen zitzaizkidala esan zidaten, baina zorionekoa ni.
Arnasa hartzen.
Sentitzen.
Bizitzen.
Egunez egun.
Oraindik ez dago sendabiderik.
Baina agian hemen egoteko aukera izatea da sendabidea.
Familia bat sortzen, planak egiten.
Ametsak izaten.
Caramelo, ez!
Beti zu alboan izanda, lagun.
Caramelo, zuk irakatsi didazu orainean bizitzen.
Hemen.
Orain.
Zenbaitetan salbatu nauzu.
Baina, egia esan,
zure maitasunak egunero salbatzen nau.
Benetan zer den garrantzitsua gogorarazten dit.
CARAMELO ATERPEA
Badaude gure bizitzak aldatzeko boterea duten topaldiak.
Eta gurea horietako bat izan zen.
Denek dute garrantzizko papera itsasoen orekan.
Baina, garrantzitsuak izan arren,
marrazoek mehatxu bati egin behar diote aurre:
giza ekintzari, gehiegizko arrantzari.
Badakit zerk animatuko zaituen.
Zerua eta itsasoaren artean,
badago unibertso bat,
karamelua bezain goxoa.
Aukera ala patuko
amaigabetasun honetan,
ederra da zurekin nabigatzea.
Haizeari kontatzen diot gure istorioa,
eta sentimendua oroipen bihurtzen da.
Zuk sendatu ninduzun, argia ekarri zenidan,
zentzua eman zenion denari.
Ni zurekin nago, zu nirekin zaude,
traba denen aurrean, laztan denen aurrean.
Badakit itxarongo didazula.
Eta orduak zenbatzen ari naiz.
Berriz ikusten zaitudanean,
utzidazu kontatzen
zenbateraino irakatsi didazun maitatzen.
Zurekin dena da politagoa.
Berriz ikusten zaitudanean,
utzidazu kontatzen
zenbateraino irakatsi didazun maitatzen.
Zurekin dena da politagoa.
Berriz ikusten zaitudanean,
utzidazu kontatzen
zenbateraino irakatsi didazun maitatzen.
Zurekin dena da politagoa.
Berriz ikusten zaitudanean,
utzidazu kontatzen
zenbateraino irakatsi didazun maitatzen.
Zurekin dena da politagoa.
Zerua eta itsasoaren artean,
badago unibertso bat,
karamelua bezain goxoa.
Azpitituluak: Yara Prieto Ortiz